tartuNLP/wikipedia-smugri-20251201 huggingface dataset:
Velešta

Velešta on kylä Strugan kunnassa Pohjois-Makedoniassa.
Maantiede.
Velešta sijaitsee Drimkolin alueella, Strugan kunnan alueen pohjoisosassa, Mustan Drinin vasemmalla puolella. Kylä on tasainen ja sijaitsee 716 metrin korkeudessa, mutta jotkut talot sijaitsevat korkeammalla. Osa kylästä sijaitsee Struga–Debar-maantien varrella ja itse Strugan kaupungista on matkaa 8 kilometriä.
Kaupunki sijaitsee Strugan tasangon luoteisosassa, Jablanicavuoren huipulla.
Historia.
Veleštan asukkaiden perimätiedon mukaan kaupunkiin asettuivat Debarista tulleet, jolloin Istrefaj’n ja Vincan perheet olivat ensimmäiset, jotka asettuivat sinne.
Vuonna 1900 Vasil Kantšov keräsi ja kokosi alueen väestöstä tilastoja, joiden mukaan Veleštan kaupungissa asui noin 1 100 albaanimuslimia.
Urheilu.
Paikallinen jalkapalloseura KF Velešta pelaa Pohjois-Makedonian kolmannella sarjatasolla.
Venäjän federaation maatalousministeriö

Venäjän federaation maatalousministeriö () on Venäjän federaation ministeriö.
Venäjän federaation urheiluministeriö

Venäjän federaation urheiluministeriö () on Venäjän federaation ministeriö.
Venäjän federaation liikenneministeriö

Venäjän federaation liikenneministeriö () on Venäjän federaation ministeriö.
Venäjän federaation työ- ja sosiaaliministeriö

Venäjän federaation työ- ja sosiaaliministeriö () on Venäjän federaation ministeriö.
Venäjän federaation valtiovarainministeriö

Venäjän federaation valtiovarainministeriö () on Venäjän federaation ministeriö.
Venäjän federaation talouskehitysministeriö

Venäjän federaation talouskehitysministeriö () on Venäjän federaation ministeriö.
Venäjän federaation energiaministeriö

Venäjän federaation energiaministeriö () on Venäjän federaation ministeriö. Vuonna 2024 Venäjän presidentti Vladimir Putin nimitti serkkunsa Jevgeni Putinin tyttären Anna Tsiviljovan aviomiehen Sergei Tsiviljovin Venäjän energiaministeriksi.
Venäjän federaation tiede- ja korkeakouluministeriö

Venäjän federaation tiede- ja korkeakouluministeriö () on Venäjän federaation ministeriö.
Qarha

Qarha () on kylä Libanonissa Akkarin hallintoalueella Akkarin piirissä. Sen asukkaat ovat pääasiassa alaviittejä ja sunnimuslimeja. Qarhassa on kaksi aluetta, jotka ovat Qarha ja Jarha. Alueilla asuu noin 1 000 ihmistä.
Kylässä on moskeija, supermarketti ja koulu.
Ruotsin työministeriö

Ruotsin työministeriö () on yksi Ruotsin hallituskanslian yhdestätoista ministeriöstä (ruots. "departement").
Työministeriö vastaa työmarkkinoihin, työlainsäädäntöön ja työympäristöön liittyvistä kysymyksistä ja asioista. Ministeriö vastaa myös kotouttamiskysymyksistä, sosiaalisen syrjäytymisen torjunnasta sekä naisten ja miesten välisen tasa-arvon edistämisestä. Lisäksi ministeriö vastaa ihmisoikeustyöstä kansallisella tasolla, LGBTI-ihmisten oikeuksien vahvistamisesta sekä rasismin ja syrjinnän vastaisesta työstä.
Ruotsin valtiovarainministeriö

Ruotsin valtiovarainministeriö () on yksi Ruotsin hallituskanslian yhdestätoista ministeriöstä (ruots. "departement").
Valtiovarainministeirö vastaa valtiontalouteen liittyvistä asioista. Näihin kuuluvat valtion talousarvion koordinointi, ennusteet ja analyysit, verokysymykset sekä valtionhallinnon toiminnan ohjaus ja johtaminen. Lisäksi ministeriö vastaa rahoitusmarkkinoihin, kuntiin ja alueisiin, hankintoihin, valtionyhtiöihin, digitalisaatioon ja tietotekniikkaan sekä kuluttajalainsäädäntöön liittyvistä asioista.
Ruotsin puolustusministeriö

Ruotsin puolustusministeriö () on yksi Ruotsin hallituskanslian yhdestätoista ministeriöstä (ruots. "departement").
Puolustusministeriö vastaa Ruotsin sotilaalliseen puolustukseen, siviilipuolustuksen koordinointiin ja yhteiskunnan kriisivalmiuteen sekä onnettomuuksilta suojautumiseen liittyvistä asioista. Ministeriö suunnittelee strategisella tasolla kansainvälisiä operaatioita ja turvallisuuden edistämistoimia ja ohjeistaa viranomaisia näiden operaatioiden toteuttamisessa ja seurannassa..
Ruotsin oikeusministeriö

Ruotsin oikeusministeriö () on yksi Ruotsin hallituskanslian yhdestätoista ministeriöstä (ruots. "departement").
Oikeusministeriö vastaa oikeusviranomaisista, kuten poliisista, syyttäjistä, tuomioistuimista ja vankiloista. Se vastaa myös maahanmuuttokysymyksistä. Ministeriön toimivaltaan kuuluu perustuslaillista ja yleistä hallinto-oikeutta, siviilioikeutta, prosessioikeutta, rikosoikeutta, yleistä järjestystä ja turvallisuutta sekä maahanmuutto- ja turvapaikkaoikeutta koskeva lainsäädäntö.
Ruotsin ilmasto- ja elinkeinoministeriö

Ruotsin ilmasto- ja elinkeinoministeriö () on yksi Ruotsin hallituskanslian yhdestätoista ministeriöstä (ruots. "departement").
Ilmasto- ja elinkeinoministeriö vastaa ilmasto-, ympäristö-, energia-, yritys- ja innovaatiokysymyksistä. Ministeriö vastaa myös säteilyturvallisuudesta, Agenda 2030:sta ja ulkoilusta sekä työskentelee kiertotalouteen siirtymisen parissa.
Ruotsin kulttuuriministeriö

Ruotsin kulttuuriministeriö () on yksi Ruotsin hallituskanslian yhdestätoista ministeriöstä (ruots. "departement").
Kulttuuriministeriö vastaa kulttuuriin, demokratiaan, tiedotusvälineisiin, kansallisiin vähemmistöihin sekä saamelaisten kieleen ja kulttuuriin liittyvistä asioista.
Ruotsin maaseutu- ja infrastruktuuriministeriö

Ruotsin maaseutu- ja infrastruktuuriministeriö () on yksi Ruotsin hallituskanslian yhdestätoista ministeriöstä (ruots. "departement").
Maaseutu- ja infrastruktuuriministeriö vastaa maaseutualueisiin, elintarvike- ja maa-alan teollisuuteen, aluekehitykseen, liikenteeseen ja infrastruktuuriin sekä asunto- ja kaupunkisuunnitteluun liittyvistä asioista.
Ruotsin sosiaaliministeriö

Ruotsin sosiaaliministeriö () on yksi Ruotsin hallituskanslian yhdestätoista ministeriöstä (ruots. "departement").
Sosiaaliministeriö vastaa yhteiskunnan hyvinvointiin liittyvistä asioista, kuten kansanterveydestä, terveydenhuollosta ja vanhustenhuollosta. Ministeriön vastuualueeseen kuuluu myös sosiaalivakuutus, jonka tarkoituksena on varmistaa, että ihmiset ovat taloudellisesti turvassa sairauden, vanhuuden tai lasten ollessa pieniä.
Ministeriön toimialaan kuuluvat myös yksilö- ja perhehoitoon, vammaisten tukemiseen ja vanhustenhoitoon liittyvät kysymykset. Lisäksi osasto työskentelee vammaisten oikeuksien ja palkkioeläkejärjestelmään liittyvien kysymysten parissa. Ministeriö vastaa myös urheiluun, nuorisopolitiikkaan, kansalaisyhteiskuntaan, uskonnollisiin yhteisöihin ja hautaustoimintaan liittyvistä asioista.
Ruotsin opetusministeriö

Ruotsin opetusministeriö () on yksi Ruotsin hallituskanslian yhdestätoista ministeriöstä (ruots. "departement").
Opetusministeriö vastaa hallituksen koulutus- ja tutkimuspolitiikasta. Se työskentelee muun muassa koulujen suorituskyvyn, opettajien työolojen ja opiskelijoiden rahoituksen parissa.
Valtioneuvoston kanslia (Ruotsi)

Valtioneuvoston kanslia () on yksi Ruotsin hallituskanslian yhdestätoista ministeriöstä (ruots. "departement").
Pääministerin kanslia vastaa hallituskanslian työn johtamisesta ja koordinoinnista.
Tanskan elinkeinoministeriö

Tanskan elinkeinoministeriö () on yksi Tanskan ministeriöistä.
Elinkeinoministeriö vastaa vihreästä siirtymästä, tulevasta rahoitusalasta ja kuluttajaolosuhteista biotieteisiin, globalisaatiostrategiaan, yrittäjyyteen ja teknologiseen kehitykseen. Ministeriön tehtäviin kuuluu luoda suotuisat ja kilpailukykyiset puitteet tanskalaisille yrityksille.
Ossian Löwenmark

Bruno Ossian Löwenmark (10. kesäkuuta 1884 Kajaani – 15. marraskuuta 1954) oli suomalainen vakuutusalan yritysjohtaja.
Löwenmark kävi koulua Turussa ja valmistui Turun ruotsalaisesta kauppaopistosta 1903. Hän opiskeli myös Berliinin kauppakorkeakoulussa ja Englannissa Beccles Collegessa sekä teki opintomatkoja Saksaan, Amerikkaan, Norjaan, Englantiin ja Ranskaan. 
Löwenmark aloitti uransa Suomen Yhdyspankin Turun konttorissa 1902–1907. Sen jälkeen hän oli työssä muun muassa Henkivakuutus Fenniassa Turussa ja Viipurissa 1909. Vuosina 1910–1911 hän toimi organisaattorina Kööpenhaminassa Carentia henkivakuutuslaitoksessa. Hän siirtyi 1911 Henkivakuutus Kalevan palvelukseen kansanvakuutusosaston järjestelijäksi ja päälliköksi. Hän oli Helsingin Pörssin varajohtajana 1918–1922 ja Ulkomaanpankin sivukonttorin johtajana 1922–1923. Vuodesta 1923 lähtien Löwenmark oli perustamansa Vakuutus Oy Auton toimitusjohtajana. 
Löwenmark oli Pääoma- ja Elinkorkovakuutuslaitoksen jäsen sekä Autovakuutusliiton hallitusten jäsen. Hän oli Kansallis-Vakuutus-Oy:n puheenjohtajana 1930–1934 sekä Helsingin Pörssiklubin taloudenhoitajana ja sihteerinä vuodesta 1919. Hän oli Hufvudstadsbladetin Arvopaperipörssin toimittajana 1918–1922.
Yrjö Leppänen

Yrjö Eero Antero Leppänen (17. maaliskuuta 1905 – 16. helmikuuta 1982 Helsinki) oli suomalainen jalkapalloilija ja jääpalloilija.
Yrjö Leppänen aloitti jalka- ja jääpallon aikansa viipurilaisessa ykkösseurassa Viipurin Susissa.
Jääpalloura.
Yrjö Leppäsen ykköslajiksi muodostui jääpallo, jossa hän pelasi kaudesta 1926 alkaen. Kaikkiaan hänelle kertyi 17 pääsarjakautta vuosina 1926-47 puolustajana ja tukimiehenä. Niistä kaudet 1926-35, 1941 Susien riveissä sekä kaudet 1936-39 Viipurin Palloseuran (ViPS) riveissä. Sotien jälkeen hän pelasi vielä kauden helsinkiläisten Hukkien ja KIF:n riveissä. Kaikkiaan hän pelasi 67 pääsarjaottelua. Yrjö Leppänen pelasi myös maajoukkueessa kaikkiaan 9 A ja 2 B-maaottelua.
Jalkapalloura.
Yrjö Leppänen pelasi pääsarjaan nousseen Susien riveissä kaksi kautta eli kaudet 1931 ja 1932. Hän pelasi jalkapallon pääsarjassa kaikkiaan 2 kautta ja 20 ottelua, joissa hän teki kolme maalia.
Muuta.
Leppänen avioitui vuonna 1929 viipurilaisen Eine Aspelinin kanssa. Heidät on haudattu Helsingissä Hietaniemen hautausmaalle. Leppänen eteni sotaväessä reservin vänrikiksi Viipurissa sijainneesta Raskaasta tykistörykmentistä. Toisen maailmansodan aikana Leppänen ylennettiin luutnantiksi. Leppänen sai SPL:n kultaisen ansiomerkin n:o 44.
Sterling Heights

Sterling Heights on kaupunki Detroitin suurkaupunkialueella Michiganissa Yhdysvalloissa. Autoteollisuus on kaupungin keskeisiä elinkeinoja. Sterling Heightsin väkiluku oli vuonna 2023 noin 133 000.
Maantiede.
Sterling Heights sijaitsee Michiganin kaakkoisosassa ja Macombin piirikunnan lounaisosassa noin 28 kilometriä Detroitista pohjoiseen. Maanteitse matka on hieman alle 40 kilometriä. Kaupungin ilmasto on kostean mantereinen. Kesät ovat kosteita ja lämpimiä ja talvet lumisia ja kylmiä. Heinäkuun korkein keskimääräinen lämpötila on 28 °C ja tammikuun keskimääräinen alin -7 °C.
Historia.
Michiganin yliopiston tutkijoiden mukaan nykyisen Sterling Heightsin alueella on asuttu jo yli 11 000 vuotta sitten. Sterling Heightsin halki virtaava kalaisa Clinton-joki ja sitä reunustava hedelmällinen maasto houkuttelivat alueelle uudisasukkaita 1800-luvulla. Syntyi maaseutuasutusta, ja aluetta kutsuttiin nimellä Sterling Township. Sen asukasluku vuonna 1880 oli noin 2 000. Sterling Heightsin asukasluku kasvoi voimakkaasti 1950-luvulla. Paikkakunnalle muutti teollisuusyrityksiä ja niiden perässä työntekijöitä. Sterling Heights kohotettiin kansanäänestyksellä kaupungiksi vuonna 1968.
Talous.
Sterling Heightsin elinkeinoja ovat muun muassa valmistava teollisuus, terveydenhuolto ja vähittäiskauppa. Yksittäisistä työnantajista merkittävä on Sterling Heights Assembly Plant. Vuonna 1953 puolustustarvikkeiden valmistajana aloittanut tehdas on sittemmin valmistanut muun muassa Chrysler-henkilöautoja.
Liikenne.
Sterling Heightsin maantieliikenteen valtasuonia ovat Detroitista pohjoiseen vievä M-53 ja länsi–itäsuuntainen M-59. Väylät risteävät kaupungin pohjoisrajalla.
Naselle

Naselle on Tyynenmeren rannalla Yhdysvalloissa Washingtonin osavaltiossa Pacificin piirikunnassa sijaitseva asutuskeskus, joka sijaitsee 37 kilometrin päässä Columbiajoen suusta Nasellejoen laaksossa. Vuonna 2020 Nasellen asukasluku oli 421. Naselle sai nimensä aikaisemmin alueella asuneen nisal-intiaaniheimon mukaan. Naselleen asettui paljon suomalaisia siirtolaisia, ja vuodesta 1982 alkaen Nasellessa on pidetty joka toinen vuosi Finnish-American Folk Festival -juhlat. Vuonna 2006 järjestettiin Nasellessa yhdessä läheisen Oregonin osavaltiossa sijaitsevan Astorian kaupungin kanssa FinnFest USA -juhlat.
Nasellen asutus syntyi 1880-luvulla, kun Columbiajoella kalastajina toimineita Pohjanmaan miehiä siirtyi kalastuskauden päätyttyä uudisasukkaiksi Nasellejoen laaksoon. Pian alueen metsävarat houkuttelivat paikalle metsäyhtiöitä, ja Naselle vaurastui metsähakkuiden ansiosta. Metsätalous on edelleen alueen tärkein elinkeino.
Sonja van den Ende

Sonja van den Ende (s. 22. tammikuuta 1964) on alankomaalainen kansalaisjournalisti, jota usein on kuvailtu Venäjä-mieliseksi salaliittoteoreetikoksi. Myrotvorets pitää häntä Venäjän sotapropagandistina, hyökkäyssodan tukijana ja osallisena informaatio-operaatioihin.
Ende raportoi Syyriasta sodan aikana. Hän syytti Yhdysvaltoja ja Israelia joukkotuhonnasta Syyriassa. Vladimir Putinin hän koki syyrialaisten puolustajaksi. Venäjän aloitettua täysimittaisen sodan Ukrainassa helmikuussa 2022 Ende lähti Venäjälle. Aleksandr Duginin värväämänä hän siirtyi maaliskuussa 2022 Ukrainaan, jossa hän osallistui Venäjän miehittämillään alueilla järjestämiin lehdistökiertueisiin. Syksyllä 2022 Ende osallistui neljän ukrainalaisen alueen Venäjään liittämiseksi järjestettyyn laittomaan kansanäänestykseen, jonka yhteydessä hänet esiteltiin kansainvälisenä vaalitarkkailijana. Ende esiteltiin tarkkailijana taas vuonna 2023 Venäjän laittomasti järjestämissä aluevaaleissa miehitetyillä alueilla. Ende on luonnehtinut Venäjän pitämiä näennäisiä vaaleja hyviksi tilaisuuksiksi näyttää asioiden "todellinen laita" Euroopan unionille, joka hänen mukaansa on ymmärtänyt Ukrainan tilanteen väärin.
Ende on kirjoittanut GRU:n omistamille disinformaatiosivustoille ja toiminut kolumnistina tiedotusvälineissä, joita johti Jevgeni Prigožin. Hän on myös esittänyt salaliittoteorioita covid-19-pandemiasta ja Maailman talousfoorumista. Sanojensa mukaan Ende ei voi palata Alankomaihin, koska hänet pidätettäisiin. Tiedossa ei kuitenkaan ole alankomaalaista rikostutkintaa hänen toimistaan. Kiinalainen "Global Times" on kuvaillut Endeä Naton propagandan paljastajaksi. Ende on väittänyt kiinalaisissa tiedotusvälineissä olevansa sensuurin uhri Euroopassa. Alankomaissa oleskellessaan Ende on asunut Rotterdamissa. Hänen kuvaajanaan on toiminut hänen tyttärensä. Ende on väittänyt olevansa sukua Bašar al-Assadille entisen miehensä kautta.
Mons-en-Pévèle

Mons-en-Pévèle on kunta Pohjois-Ranskassa Nordin departementissa Hauts-de-Francen alueella. Se sijaitsee noin 23 kilometriä Lillen kaupungista etelään.
Historia.
Mons-en-Pévèlellä oli yhteys Saint-Vaast d'Arrasin luostariin todistetusti jo vuonna 1021. Luostarilla oli kylässä kirkko ja sitä ympäröivä hautausmaa sekä muita rakennuksia. 18. elokuuta 1304 kylässä käytiin Mons-en-Pévèlen taistelu. Tuolloin alue kuului Flanderin kreivikuntaan. Taistelussa Ranskan kuningas Filip IV löi Flanderin kreivi Gui de Dampierren johtamat joukot, ja liitti alueet Ranskaan.
Nähtävyyksiä.
Saint-Jean-Baptisten kirkon pohjoinen laiva on vuodelta 1664. Rakennus on kohdannut monet onnettomuudet ja useat laajennukset. 28. syyskuuta 1819 kirkko kärsi tulipalosta, jonka jäljiltä jäi vain seinät. Vuonna 1882 kirkontorni sai nykyisen uusgoottilaisen ulkoasun.
Urheilu.
Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Osuuden pituus on 2 990 metriä.
Enni Virjonen

Enni Karoliina Virjonen (s. 14. toukokuuta 2007 Turku) on suomalainen yleisurheilun moniottelija. Hän edustaa Turun Urheiluliittoa. Häntä valmentaa Petra Virjonen. Hän saa apua valmennukseen Susann Sundkvistilta, Mika Lönnbladilta ja Raimo Hukkanen-Laaksoselta. 
Virjonen on saavuttanut useita SM-mitaleja eri lajeissa niin sisäratojen kuin ulkoratojen nuorten SM-kisoissa. Hän sijoittui vuonna 2023 Euroopan nuorten kesäolympiafestivaaleilla kolmanneksi 7-ottelussa pisteillä 5633.
Vuonna 2024 hän rikkoi Saga Vannisen sisäratojen viisiottelun 17-vuotiaiden Suomen ennätyksen otellessaan hallimoniotteluiden SM-kisoissa Tampereella tammikuussa pisteet 4287. Tämä tulos rikkoi Vannisen Suomen ennätyksen 63 pisteellä.
Myöhemmin samana vuonna hän rikkoi myös Vannisen 17-vuotiaiden ulkoratojen seitsenottelun Suomen ennätyksen otellessaan Tampereella toukokuussa pisteet 5948. Tällä tuloksella hän rikkoi Vannisen Suomen ennätyksen 35 pisteellä. Tulos oli maailman kaikkien aikojen yhdeksänneksi paras ulkoratojen tulos alle 18-vuotiaissa.
Kesäkuussa 2024 Virjonen rikkoi 100 metrin aitajuoksussa (76,2 cm korkeat aidat) Nooralotta Nezirin vuonna 2009 tekemän alle 18-vuotiaiden Suomen ennätyksen seitsemällä sadasosalla juostessaan Ikaalisissa 13,16. Hän paransi alle 18-vuotiaiden Suomen ennätystä myöhemmin saman vuoden U18 EM-kisoissa aikaan 13,12. Hän oli rikkonut saman vuoden helmikuussa jo Saga Vannisen 60 metrin aitajuoksun (aitakorkeus 76,2 cm) sisäratojen Suomen ennätyksen viidellä sadasosalla juostessaan Mustasaaressa 8,20. Aika oli alle 18-vuotiaiden maailman kaikkien aikojen 4. kovin hallitulos 60 metrin aitajuoksussa. 
Virjonen debytoi Kalevan kisoissa 17-vuotiaana 200 metrin juoksussa. Hän juoksi alkuerässä uudeksi ennätyksekseen 24,27, jolla eteni erävoittajana finaaliin. Hän saavutti pari tuntia myöhemmin finaalissa SM-pronssia uudella ennätyksellään 23,95. 
Heinäkuussa 2024 hän voitti alle 18-vuotiaiden EM-kisoissa Banská Bystricassa 7-ottelun kultaa uusin Suomen ennätys pistein 6151 parantaen omissa nimissään ollutta ennätystä 203 pistettä. Hän teki ottelun aikana myös U18 EM-lajiennätyksen 100 metrin aidoissa 13,12 sekä keihäässä 51,59. 
Vuoden 2025 Kalevan kisoissa Virjonen uusi 200 metrin SM-pronssissa juoksemalla kahdesti ennätyksen. Alkueristä Virjonen eteni jatkoon uudella ennätyksellään 23,83, jota paransi muutamaa tuntia myöhemmin aikaan 23,67, joka toi myös SM-pronssia. 
Vuoden 2025 Tampereen alle 20-vuotiaiden EM-kisoissa Virjonen saavutti pronssia uusilla ennätyspisteillään 6060. 
Yksityiselämä.
Enni Virjosen vanhemmat ovat entiset maajoukkuepikajuoksijat Tero Virjonen ja Petra Virjonen (o.s. Larm).
Moonage Daydream (soundtrack)

Moonage Daydream on soundtrack-albumi muusikko David Bowieta käsittelevään samannimiseen elokuvaan. Se julkaistiin 16. syyskuuta 2022 digitaalisesti, ja kahden levyn CD-versio ilmestyi 18. marraskuuta.
Elokuvan tavoin albumi sisältää hyvin laajasti erilaista materiaalia. Sillä on niin lyhyitä katkelmia kuin kokopitkiä versioitakin, ja osa on studio- ja osa liveäänityksiä. Harvinaisuuksia ovat muun muassa ”Sound and Vision”- ja ”Quicksand”-kappaleiden varhaiset versiot sekä aiemmin julkaisemattomat live-esitykset kappaleista ”Rock ’n’ Roll with Me”, ”The Jean Genie" ja ”Love Me Do”.
ROSC

ROSC (engl. "return of spontaneous circulation") tarkoittaa sydänpysähdyksessä aikaa sydämen pysähdyksestä verenkierron spontaaniin uudelleen käynnistymiseen. Potilaan elvytyksen jälkeiseen ennusteeseen vaikuttavana yhtenä tekijänä on sydänpysähdyksen kesto ja se, onko painantaelvytys aloitettu heti elottomuuden toteamisen jälkeen. Sydänpysähdyksen kesto vaikutaa aivovaurion syntyyn ja siksi on tärkeää minimoida tämä aika. Alilämpöisyys eli hypotermia antaa lisäaikaa potilaan elvyttämiselle.
Elisabeth Pihela

Elisabeth Pihela (s. 15. maaliskuuta 2004) virolainen yleisurheilija, jonka laji on korkeushyppy. Hänen parhaat saavutuksensa ovat alle 20-vuotiaiden EM-hopea ja -pronssi vuosina 2023 ja 2021. 
Urheilu-ura.
Elisabeth Pihela tuli kansainväliseen julkisuuteen saavutetuaan pronssia Tallinnan U20 EM-kisoissa 2021 tuloksella 186 cm. Saman vuoden U20 MM-kisoissa Nairobissa hän oli neljäs tuloksella 187 cm. Hän oli saman ikäluokan MM-kilpailuissa 2022 kuudes tuloksella 180 cm. Vuodesta 2023 tuli Pihelan kansainvälinen läpimurtovuosi. Hän paransi kesäkuussa 2023 Pärnussa ennätyksekseen 192 cm. Hän oli mukana saman kuun aikana Timanttiliigan Lausannen osakilpailuissa selvittäen 191 cm:n korkeuden. Hän oli mukana myös vuoden 2023 MM-kisoissa Budapestissä, mutta karsiutui alkukilpailussa tuloksella 189 cm. Syyskuussa 2023 hän kilpaili vielä Kiinan Xiamenin Timanttiliiga-kisassa sijoittuen neljäneksi.
Vuoden 2024 EM-kisoissa Roomassa hänelle tuli myös karsiutuminen tuloksella 185 cm. Hän pääsi ranking-sijoituksella parhaan tuloksella ollessa 189 cm Pariisin 2024 olympialaisiin. Pariisissa hän karsiutui loppukilpailusta tuloksella 183 cm. Vuonna 2025 hän sijoittui sisäratojen EM-kilpailuissa kuudenneksi tuloksella 189 cm ja alle 23-vuotiaiden EM-kilpailuissa seitsemänneksi tuloksella 184 cm. Tokion MM-kilpailuissa hän jäi loppukilpailussa ilman tulosta.
Pihela on voittanut Viron mestaruuden korkeushypyssä ulkoraradoilla vuosina 2023, 2024 ja 2025 sekä sisäradoilla 2021, 2024 ja 2025.
Muusta.
Elisabeth Pihela valittiin vuonna 2023 Viron parhaaksi naisyleisurheilijaksi. 
Hänne isänsä on 1990-luvun lopulla menestynyt koripalloilija Priit Pihela (s. 1977). Isoäiti Priit Pihela (s.1953) on voittanut Viron yleisurheilussa vuonna 1976 100 m, 200 m ja 4x100 metrin maansa mestaruudet sekä 1972 200 m mestaruuden.
Villa Medici

Villa Medici on 1600-luvulla rakennettu suuri huvila, joka sijaitsee Rooman Pincion kukkulalla. Huvilaa ympäröi laaja puisto. Ranskan kuningas Ludvig XIV:n vuonna 1666 perustama Rooman Ranskan akatemia (Académie de France à Rome) on vuodesta 1803 lähtien toiminut Villa Medicissä.
Rooman Ranskan akatemia on Ranskan kulttuuriministeriön alainen julkisoikeudellinen laitos, jolla on kolme toisiaan täydentävää tehtävää: korkeatasoisten taiteilijoiden, luovan työn harjoittajien ja taidehistorioitsijoiden majoittaminen Villa Medicissä vuoden tai lyhyemmän ajan, kaikki taiteen alat kattavan ohjelmiston laatiminen ja tarjoaminen suurelle yleisölle sekä Rooman arkkitehtonisen ja maisemallisen kulttuuriperinnön ja taidekokoelmien säilyttäminen, entisöinti, tutkiminen ja tunnetuksi tekeminen yleisölle.
Sangzor

Sangzor () on joki Uzbekistanin Jizzaxin alueella. Sen pituus on 198 kilometriä ja varsinaisen valuma-alueen laajuus 3 220 nelikilometriä.
Joki saa alkunsa 3 400 metrin korkeudelta Turkestanvuorten Guralashin solasta. Se virtaa Turkestan- ja Molguzarvuorten välisessä laaksossa kohti luodetta ja laskee Tuzkonjärveen Kyzylkumin aavikon kaakkoislaidalla. Jizzaxin keidasalueella koko vesimäärä käytetään usein maatalouden keinokasteluun.
Sangzorin keskimääräinen virtaus on 4 kuutiometriä sekunnissa. Suurin osa vesimäärästä saadaan maalis-kesäkuussa, ja joki tulvii usein toukokuussa. Keinokastelua varten jokeen saadaan kanavia pitkin lisävettä Zarafshonista ja Syrdarjasta.
Lontoon pormestarinvaali 2024

Lontoon pormestarinvaali 2024 käytiin 2. toukokuuta 2024 Suur-Lontoon yleishallintoviranomaisen edustajistovaalien ja useiden muiden Englannin ja Walesin paikallisvaalien yhteydessä. Vaalin voitti istuva pormestari, työväenpuolueen Sadiq Khan.
Vaalitapa.
Äänioikeutettuja olivat kaikki 18 vuotta täyttäneet Suur-Lontoossa asuvat Yhdistyneen kuningaskunnan, Kansainyhteisön tai Euroopan unionin kansalaiset, jotka olivat rekisteröityneet äänestäjiksi.
Vaalikelpoisia olivat kaikki äänioikeutetut sekä ne, jotka olivat 12 kuukauden ajan ennen vaalipäivää asuneet tai työskennelleet Lontoossa tai vuokranneet tai omistaneet kiinteistön siellä. Päästäkseen ehdolle kunkin ehdokkaan oli kerättävä vähintään 330 allekirjoitusta äänioikeutetuilta Suur-Lontoon asukkaalta: kymmenen kustakin Lontoon 32 kaupunkipiiristä sekä Lontoon Citystä. Lisäksi kunkin ehdokkaan oli maksettava 10 000 punnan pantti, jonka sai takaisin, jos ehdokas sai vaalissa vähintään viisi prosenttia äänistä.
Aiemmista pormestarinvaaleista poiketen pormestari valittiin yksinkertaisella enemmistövaalilla.
Tulos.
Lähde:
Pohjan paikallishistoriallinen arkisto

Pohjan paikallishistoriallinen arkisto () on vuodesta 1991 toiminut paikallisarkisto, joka kerää ja säilyttää Pohjan kunnan ja Pohjan pitäjän historiasta kertovia historiallisia asiakirjoja. Arkiston perusti Fiskarsin kotiseutuyhdistys, joka ylläpitää myös Fiskarsin museota. Arkisto sijaitsi alun perin Fiskarsin valssilaitoksen tiloissa Hammarbackenilla Fiskarsissa. Arkisto muutti vuonna 2020 Karjaalle vanhaan muuntajatorniin Korkeavuorenkadulla. Suuri osa aineistosta on peräisin 1900-luvulta, ja vanhimmat asiakirjat ovat peräisin 1800-luvulta. Pohjan paikallishistoriallinen arkisto oli Länsi-Uudenmaan ensimmäinen varsinainen paikallishistoriallinen arkisto.
Arkiston historia.
Pohjan paikallishistoriallinen arkisto perustettiin historiatutkija Mikael Korhosen aloitteesta. Ajatus paikallishistoriallisesta arkistosta Pohjassa syntyi 1980-luvulla. Pohjan ruotsinkielinen työväenopisto perusti vuonna 1988 kotiseuturyhmän, jonka vetäjänä toimi Mikael Korhonen. Kotiseuturyhmä aloitti keräämällä tietoa Pohjassa toimivista ja toimineista yhdistyksistä. Työ tehtiin tutkimalla vanhojen paikallislehtien mikrofilmejä ja käymällä läpi yhdistysrekisteriä. Kun tiedot oli kerätty talteen, työryhmä otti yhteyttä yhdistyksiin ja tiedusteli olivatko yhdistykset halukkaita lahjottamaan aineistonsa paikallishistorialliseen arkistoon. Fiskarsin kotiseutuyhdistys perusti työryhmän, joka vastasi Pohjan paikallishistoriallisen arkiston suunnittelutyöstä. Arkisto sijoitettiin Fiskarsin vanhan valssilaitoksen tiloihin, jotka olivat olleet tyhjinä noin 60 vuotta. Suomen silloinen puolustusministeri Elisabeth Rehn osallistui arkiston ajavaistilaisuuteen lokakuussa 1991. Rehn oli saannut ajettua 50 000 markan verran joululahjarahaa arkistohankkeelle. 
Kokoelmat.
Pohjan paikallishistoriallisesta arkistosta löytyy seuraavat arkistonmuodostajien päätyypit:
Tämän lisäksi arkistosta löytyy myös temaattinen arkistokokoelma, “Pojosamlingen” (“Pohjakokoelma”), joka koostuu seuraavista aineistotyypeistä: 
Yksi merkittävä arkistonmuodostaja on Pohjan entisen kunnallispolitiikon Börje Sjöblomin Pohjaa käsittelevä laaja lehtileikekokoelma. Lehtileikkeet on järjestetty teemoittain. Arkiston kokoelmissa on myös noin 70 erilaista karttaa 1800- ja 1900-luvulta, ja noin 90 rakennuspiirustusta. Piirustuskokoelmaan sisältyy myös Fiskars-tuotteiden piirustuksia.
Milka Luhtaniemi

Milka Luhtaniemi (s. 1992) on suomalainen runoilija. Hänen esikoisrunoteoksensa oli 2021 ilmestynyt "Kirnu". Toinen runoteos "Tauoton" ilmestyi Gummeruksen kustantamana 2024.
Jyväskylästä Helsinkiin muttanut Luhtaniemi on valmistunut dramaturgiksi Teatterikorkeakoulusta ja työskentelee esitystaiteilijana. Hän on Nuoren Voiman Liiton puheenjohtaja.
Jukka-Pekka Kilpiö arvioi "Tauottoman" kirjallisuuslehti "Parnassossa" (3/2024) esikoisteosta taitavammaksi mutta samalla tavalla sävyltään kutsuvaksi. Teoksen runominä on havaintojen keskuksena mutta päästää ympäristön esiin. Mukana on myös sinä ja suhteen arviointia. Kilpiö kuvaa aistivaikeutelmia ”tuuheiksi”, eli kuva on kokonaisvaltainen, toisin kuin usein runoissa, joissa aistivaikutelmat käydään yksi kerrallaan läpi. Mukana on myös tasapainoaisti, jota ei runoissa juuri tapaa. Kilpiön mielestä se antaisi aiheen jopa graduun tai ainakin tutkimusartikkeliin. Hän myös pitää juuri runoudelle ominaisten säkeenylityksen käyttöä hienompana kuin hän on koskaan missään tavannut.
Espresso (kappale)

Espresso on yhdysvaltalaisen laulaja-lauluntekijän Sabrina Carpenterin kappale. Se julkaistiin 11. huhtikuuta 2024 Island Recordsin kautta hänen kuudennen studioalbuminsa "Short n' Sweet" (2024) johtosinglenä. Kappaletta ovat olleet Carpenterin lisäksi tekemässä Amy Allen, Steph Jones ja Julien Bunetta joka on myös toiminut kappaleen tuottajana. 
Kappaleesta tuli kriittinen ja kaupallinen menestys. Kappale nousi "Billboard" Hot 100 -listalla sijalle neljä. Yhdysvaltojen ulkopuolella "Espresso" nousi listan kärkeen muun muassa Australiassa, Irlannissa, Malesiassa, Singaporessa, Yhdistyneissä arabiemiirikunnissa ja Isossa-Britanniassa. Kappale ylsi tämän lisäksi kymmenen parhaan joukkoon useassa maassa. Suomessa single nousi sijalle 16. Suomen virallisella singlelistalla.
Taustaa.
Carpenter ilmoitti "Espresson" julkaisemisesta sosiaalisen median tileillään 8. huhtikuuta 2024 sekä jakoi sen kansikuvan. Kappale julkaistiin 11. huhtikuuta 2024, juuri ennen carpenterin esiintymistä Coachella Valley Music and Arts Festivalilla 12. huhtikuuta 2024. Kappaleesta julkaistiin myös 12. huhtikuuta Dave Meyersin ohjaama musiikkivideo. Island Records julkaisi singlen suoratoistona ja digitaalisena latauksena 11. huhtikuuta 2024, kun taas Polydor Records julkaisi sen vinyyli- ja kasettimuodossa.
Kappaleesta julkaistiin viisi remixiä sisältävä digitaalinen EP-levy 17. toukokuuta 2024. Tuottaja Mark Ronsonin sekoittamat kaksi remixiä julkaistiin 31. toukokuuta 2024 digitaalisena "Espresso" ("Working Late Remixes)" levynä.
Kappaleen koukusta "That's that me, espresso" muodostui meemi kappaleen julkaisun aikana.
Teemat.
Carpenter vertaa kappaleessa itseään kofeiinipitoisiin juomiin, kuten espressokahviin ja Mountain Dew -virvoitusjuomaan. Kuten kofeiini, ajatukset hänestä pitävät hänen rakastajansa öisin hereillä. Hän kertoi kappaleesta "Vogue" -lehdelle: "Kappaleessa on kyse naisellisuuden näkemisestä supervoimana ja itseluottamuksesta siihen, että "olet that bitch"." 
Kappaleet.
Espresso - suoratoisto/digitaalinen lataus
Espresso - 7-inch / kasetti
Espresso EP - suoratoisto/digitaalinen lataus
Espresso (Working Late Remixes) - suoratoisto/digitaalinen lataus
Suomalaisten muuttoliike Etelä-Afrikkaan

Suomalaisten muuttoliike Etelä-Afrikkaan oli suurimmillaan 1890-luvun Witwatersrandin kultakuumeen ja buurisotaa seuranneiden vuosien välillä. Eero Kuparisen tutkimusten mukaan noin 1200 suomalaista muutti tuolloin Etelä-Afrikan eri valtioihin. Siirtolaiset muuttivat maahan pääasiassa tilapäisesti töihin. Suomalaisia osallistui buurisotaan Transvaalin joukoissa. Ensimmäinen maailmansota keskeytti muuttoliikkeen lähes kokonaan. 
Historia.
Siirtolaisuuden voimistuminen 1890-luvun lopulla johtui osittain Yhdysvalloissa 1890-luvulla vallinneesta talouslamasta, joka oli vähentänyt työvoiman kysyntää siellä. Etelä-Afrikan unionin vuoden 1926 väestönlaskennan mukaan maassa asui 102 suomalaissyntyistä henkilöä. Suurimmillaan 1890-luvun lopulla ja 1900-luvun alussa Johannesburgissa asui samanaikaisesti noin 500 suomalaista. Kaupunki oli hyvin maahanmuuttajavaltainen: vuonna 1896 sen valkoisista asukkaista 88 prosenttia oli syntynyt Transvaalin ulkopuolella. Suomalaiset Etelä-Afrikkaan muuttaneet olivat pääasiassa ruotsinkieliseltä Pohjanmaalta kotoisin ollutta maaseutuväestöä. Suurin osa siirtolaisista tuli Munsalasta, Pedersörestä ja Uudenkaarlepyyn maalaiskunnasta. Joitakin suomenkielisiä maahanmuuttajia lähti naapurikunnista, muun muassa Evijärveltä. Monet muuttajista olivat naimisissa, mutta naisten maastamuutto oli vähäistä.
Suomalaiset työskentelivät nopeasti kasvavan Johannesburgin kaupungin rakennustyömailla kirvesmiehinä ja kaivoksissa kaivoskirvesmiehinä, räjäyttäjinä, koneenkäyttäjinä ja työnjohtajina. Toisin kuin Pohjois-Amerikassa, Etelä-Afrikassa ei ollut kysyntää ammattitaidottomalle eurooppalaiselle työvoimalle. Ammattimiesten päiväpalkka saattoi olla jopa 40-kertainen Suomessa maksettuun palkkaan verrattuna, mutta elinkustannukset Johannesburgissa olivat toisaalta erittäin korkeat. Työn löytäminen saattoi olla vaikeaa, ja työttömyyden uhka oli jatkuva. Alkoholinkäyttö oli yleistä siirtolaisten keskuudessa. Vuonna 1898 suomalaiset olivat mukana perustamassa Johannesburgiin yhteispohjoismaista luterilaista seurakuntaa, joka kuitenkin hajosi ruotsalaisten ja norjalaisten välisen unionikiistan vuoksi. Myöhemmin suomalaiset olivat mukana Den Svenska Gustaf Adolf Försämling -seurakunnassa. Buurisodan jälkeen kaupunkiin perustettiin myös Den Finska Klubben. Siirtolaiset lähettivät rahaa kotiseuduilleen tukeakseen nuorisoseuroja. Rahoilla ostettiin myös alttaritaulu Jepuan kirkkoon.
Panu Pokkinen

Panu Pokkinen (s. 1976) on suomalainen toimittaja ja johtaja. Vuodesta 2025 lähtien hän on toiminut Ylen Uutisten ja urheilun johtajana. Pokkinen on toiminut Ylen uutis- ja ajankohtaistoimituksen vastaavana päätoimittajana 16. lokakuuta 2024 alkaen, Jouko Jokisen jäätyä eläkkeelle. Aiemmin Pokkinen toimi Urheilu ja tapahtumat -yksikön johtajana.
Suuri-Susmoi

Suuri-Susmoi () on kylä Karjalan tasavallan Belomorskin piirin Sosnavitsan kunnassa Venäjällä. Kylä sijaitsee samannimisellä Vienanmeren saarella, 40 kilometriä Belomorskin kaupungista koilliseen ja 39 kilometriä Solovetskinsaarista etelään. 
Vuoden 2013 väestönlaskennan mukaan kylässä oli kaksi asukasta.
Saarella sijaitsee vuonna 1871 rakennettu majakka, aikaisemmin saarella on toiminut myös sääasema. Viereinen Pienen-Susmoin () saari on merkittävä lintukohde.
Peloton seikkailija – Clutch Powers

Peloton seikkailija – Clutch Powers () on vuonna 2010 ensi-iltansa saanut tietokoneanimaatioelokuva, joka pohjautuu LEGO-leluihin. Elokuvan ohjasi Howard E. Baker ja käsikirjoitti Tom Rogers. Elokuvan toimintakohtaukset sekä huumori saivat hyvän vastaanoton kriitikoilta, mutta sen laajaa tuotesijoittelua paheksuttiin. 
Juoni.
Elokuvan yksin toimivalle päähenkilölle Clutch Powersille luodaan vasten hänen tahtoaan tiimi, jonka kanssa hänen täytyy ottaa kiinni karannut rikollisvelho Mallock. Clutch tiiminsä kanssa päätyvät seikkailemaan eri LEGO-maailmoissa ja oppivat toimimaan yhtenä tiiminä. Clutchin tiimi saa lopulta velho Mallockin kukistettua paikallisen prinssi Valenin avustuksella. Elokuva päättyy tiimin aloittaessa Clutchin kadonneen isän etsintää. 
Musiikki.
Elokuva sisältää kappaleet "I Work Alone" ja "Nothing's Gonna Stop Us"
Ukrainan presidentinvaali 1991

Ukrainan presidentinvaali 1991 käytiin 1. joulukuuta 1991 samanaikaisesti itsenäisyyskansanäänestyksen kanssa. Itsenäisen Ukrainan ensimmäiseksi presidentiksi valittiin Leonid Kravtšuk yli 60 prosentin ääniosuudella.
Tausta.
Ukrainan sosialistisen neuvostotasavallan korkein neuvosto hyväksyi 24. elokuuta 1991 Ukrainan itsenäisyysjulistuksen, joka vahvistettaisiin kansanäänestyksellä. Presidentinvaaliin ehdokkaaksi haluavan oli kerättävä 100 000 allekirjoitusta lokakuun loppuun mennessä. Seitsemän ehdokasta keräsi riittävän määrän kannatusilmoituksia:
Ehdokkaista Tkatšenko vetäytyi vaalista hieman ennen vaalipäivää.
Kaikki ehdokkaat saivat kampanjointia varten julkisista varoista 75 000 ruplaa, minkä lisäksi kukin ehdokas sai vastaanottaa lahjoituksia enintään 150 000 ruplan edestä.
Vaalissa olivat äänioikeutettuja kaikki Ukrainassa asuneet 18 vuotta täyttäneet. Äänioikeutettuja olivat myös Ukrainan alueelle sijoitetut Neuvostoliiton asevoimien sotilaat riippumatta siitä, olivatko he kotoisin Ukrainasta vai muista Neuvostoliiton jäsentasavalloista. Äänestyslipulle oli painettu ehdokkaiden nimet, ja äänestäminen tapahtui yliviimalla kaikkien muiden paitsi yhden ehdokkaan nimet. Jos yliviivattuja nimiä oli väärä määrä, äänestyslippu hylättiin. Jos yksikään ehdokkaista ei olisi saanut vähintään puolta äänistä, olisi käyty toinen vaali kahden eniten ääniä saaneen ehdokkaan välillä.
The 1980 Floor Show

The 1980 Floor Show oli brittimuusikko David Bowien kolmesta esiintymisestä koottu ohjelma. Konsertit järjestettiin 18.–20. lokakuuta 1973 Lontoon The Marquee Clubissa, ja ne kuvattiin yhdysvaltalaista "The Midnight Special" -tv-sarjaa varten. Yleisönä oli kutsuvieraita, kuten Bowien fanikerholaisia.
Bowie esitti ohjelmassa muun muassa sikermän ”1984/Dodo”, joka pohjusti tietä hänen George Orwell -teemaiselle "Diamond Dogs" -albumilleen. Ohjelmassa kuultiin myös Bowien ja Marianne Faithfullin duetto alkujaan Sonny and Cherin levyttämästä kappaleesta ”I Got You Babe”.
Stéphane Séjourné

Stéphane Séjourné (s. 26. maaliskuuta 1985) on ranskalainen asianajaja, joka on toiminut europarlamentaarikkona ja sittemmin Ranskan ulkoministerinä. Hän edustaa Renessanssi-puoluetta (aiemmin "En Marche!").
Joulukuusta 2024 alkaen Séjourné on EU-komissaari ja johtava varapuheenjohtaja Von der Leyenin II komissiossa toimialanaan taloudellinen hyvinvointi ja teollisuusstrategia.
Tausta ja yksityiselämä.
Séjourné syntyi vuonna 1985 Versailles'ssa. Hän kasvoi osin Madridissa osin Buenos Airesissa. Séjourné palasi sittemmin Ranskaan, jossa hän alkoi opiskelemaan oikeustiedettä Poitiers'n yliopistossa. Opiskeluaikoinaan hän oli Erasmus-harjoittelussa Granadassa. Opiskeluaikoina hän kuului myös sosialistisen puolueen nuorisoliittoon.
Vuosina 2007–2009 Séjourné työskenteli avustajana Ranskan parlamentissa.
Séjourné on avoimesti homoseksuaali. Hän eli rekisteröidyssä parisuhteessa Gabriel Attalin kanssa, mutta pari on sittemmin eronnut. Séjourné on ollut melko vaitonainen yksityiselämäänsä koskien.
Poliittinen ura.
Kun Emmanuel Macron nousi Ranskan valtionvarainministeriksi vuonna 2014, Séjournésta tuli Macronin neuvonantaja. Tätä ennen Séjourné oli työskennellyt Pariisin aluevaltuustossa virkamiehenä. Hän jatkoi presidentin neuvonantajana Macronin voitettua vuoden 2017 presidentinvaalit.
Vuoden 2019 europarlamenttivaalien alla Séjourné otti puolen vuoden loman neuvonantajan töistään johtaakseen puolueensa eurovaalikampanjaa. Hän tuli valituksi ja istui parlamentissa aina vuoteen 2024 asti. Lokakuussa 2021 Séjourné valittiin Uudistuva Eurooppa -ryhmän puheenjohtajakisaan Dacian Cioloșin erottua.
Syyskuussa 2022 Séjourné valittiin Renessanssi-puolueen puheenjohtajaksi Stanislas Guerinin jätettyä paikka. Séjournélla ei ollut vastaehdokkaita.
Tammikuussa 2024 Séjourné kutsuttiin ulkoministeriksi (jonka vastuulla ovat myös EU-asiat) Gabriel Attalin hallitukseen. Hän aloitti virassa 11. tammikuuta.
Seitsemän iltaa

Seitsemän iltaa () on Jorge Luis Borgesin esseekokoelma vuodelta 1980. Teoksen on suomentanut Pentti Saaritsa ja julkaissut suomeksi Aviador vuonna 2020.
Vastaanotto.
Arviossaan "Parnassossa" Virpi Alanen kiittää suomentajan kykyä välittää suomennoksessa Borgesin suhdetta kieleen. Runoilija Pentti Saaritsa ”ymmärtää hyvin, miten oleellinen poeettinen maailmankatsomus oli Borgesille. Suomennoksesta välittyy Borgesin lämmin suhde kieleen.”
Logiikan ääni

Logiikan ääni () (lyh. ΦΛ, "FL") on kreikkalainen äärioikeistolainen ja kansalliskonservatiivinen puolue. Se on perustettu vuonna 2023.
Puolueella on yksi paikka Euroopan parlamentissa vuoden 2024 europarlamenttivaalien jälkeen.
Vaalitulokset.
Puolueen tulokset parlamentti- ja europarlamenttivaaleissa ovat:
Uusi vasemmisto (Kreikka)

Uusi vasemmisto () (lyh. ΝΕΑ, "NEA") on kreikkalainen keskusta-vasemmistolainen tai vasemmistolainen puolue. Se syntyi vuonna 2023, kun joukko Syrizasta eronneita perusti uuden puolueen.
Puolueella on 11 Syrizan entistä kesäkuun 2023 parlamenttivaaleissa saatua paikkaa Kreikan parlamentissa.
Vaalitulokset.
Puolueen tulokset parlamentti- ja europarlamenttivaaleissa ovat:
Wikimedia Europe

Wikimedia Europe (WMEU, myös WEU) on kansainvälinen voittoa tavoittelematon yhdistys (, AISBL). Yhdistyksen kotipaikka on Brysselissä, Belgiassa. Yhdistyksen tarkoitus on olla yhteinen oikeushenkilö ja yhteinen alusta Euroopan Wikimedia-organisaatioille, ja se on osa maailmanlaajuista Wikimedialiikettä.
Wikimedia Europen päätavoitteena on edistää eurooppalaisten Wikimedian tekijöiden välistä yhteistyötä, edistää näin tiedon saatavuutta Euroopassa, tarjota yleisölle ääni puoltaessa yleisen edun mukaista internetiä ja pyrkiä vapauteen ja perusoikeuksiin digitaalisella aikakaudella.
Tarkoituksen saavuttaminen.
Yhdistys pyrkii saavuttamaan tarkoituksensa harjoittamalla edunvalvontatoimia Euroopan unionin toimielimiä kohtaan jäsentensä Wikimedialiikkeen etujen puolesta. Sen tehtävänä on edistää vapaata tietoa ja vapaan kulttuurin periaatteita. WMEU järjestää ja toteuttaa jäsenilleen varainkeruuta tukeakseen vapaata tietämystä silloin, kun vaadittavat ponnistelut ylittävät jäsenten kyvyt Wikimedia-liikkeessä.
Sikäli kuin se palvelee sen tarkoitusta ja resursseja, Wikimedia Europe tukee jäseniään, yhteisöjä ja yksilöitä Wikimedia-liikkeessä kouluttamalla ja kehittämällä valmiuksia, sekä harjoittaa myös edunvalvontaa.
Jäsenet ja yhteistyökumppanit.
Wikimedia Europe koostuu jäsenistä, joiden on oltava oikeushenkilöitä, joilla on kotipaikka jossakin Euroopan maassa ja jotka on virallisesti tunnustettu Wikimedia-liikkeen jäseniksi. Uusia jäseniä voidaan hyväksyä hakemuksesta, jonka yhdistyksen hallitus päättää yksinkertaisella ääntenenemmistöllä.
Jäsenten lisäksi järjestö tekee yhteistyötä muiden tahojen ja yhtiöittämättömien rakenteiden, sekä maailmanlaajuisessa Wikimedia-liikkeessa olevien henkilöiden kanssa.
Yhdistyksen perustava kokous oli 20. heinäkuuta 2022. WMEU:ssa oli 1. kesäkuuta 2024 27 jäsentä. Jäsenet olivat Euroopassa toimivia Wikimedia-jaostoja ("chapter"), temaattisia organisaatioita ja käyttäjäryhmiä (UG). Hallituksessa oli viisi jäsentä ja henkilökuntaa yhteensä viisi henkilöä.
Wikimedia Suomi liittyi WMEU:n jäseneksi ja hyväksyttiin elokuussa 2022. 
Organisaatio.
Yhdistyksen korkein hallintoelin on yleiskokous, joka kokoontuu hallituksen päättämänä vähintään kerran vuodessa joko fyysisesti tai etänä Prahassa, Tšekissä, jos hallitus ei toisin päätä. Yleiskokous kokoontuu ylimääräisiin kokouksiin, jos vähintään viisi jäsentä tai hallitus sitä vaatii.
Yhdistyksen hallitus koostuu viidestä jäsenten edustajasta, jotka nimitetään kahden vuoden toimikaudeksi, joista neljä valitaan yleiskokouksessa. Yksi paikka on varattu edustajalle, jonka hallitus valitsee jäsenten valinnan jälkeen.
Mérignies

Mérignies on kunta Pohjois-Ranskassa Nordin departementissa Hauts-de-Francen alueella. Se sijaitsee noin 19 kilometriä Lillen kaupungista etelään.
Historia.
Vanhimmat tiedot Mérigniesin olemassaolosta ovat vuodelta 1164. Kunnan maat kuuluivat silloin Lillen herroille, joille ne kuuluivat vuoteen 1440 asti. Tuolloin maat myytiin Tenremonden suvulle. Suku rakennutti linnan Mérigniesiin vuonna 1640, josta on nykyään jäljellä aittarakennusten ja tallien jäänteitä. Suvun vaikutusvalta kuntaan ulottuu vuoteen 1864 asti, ja yhä tänä päivänä se näkyy kunnan vaakunassa, joka on Tenremonden suvun vaakuna.
Nähtävyyksiä.
Saint-Amandin kirkko mainitaan virallisessa asiakirjassa jo vuonna 1080. Kirkon perustukset ovat peräisin 1100-luvulta. Kirkko kuului 1700-luvun lopulle Ranskan suureen vallankumoukseen saakka Saint-Vaast d'Arrasin luostariille, joka omisti myös läheisen Mons-en-Pévèlen. Kirkko on tuhoutunut useita kertoja tulipaloissa, joista viimeisin oli vuonna 1988. Nykyinen rakennus on pääosin 1800-luvulta ja kellotorni vuodelta 1902. Kirkko on pyhitetty Amand Maastrichtilaiselle.
Urheilu.
Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Mérignies – Avelin osuuden pituus on 630 metriä.
Yhdistyneen kuningaskunnan parlamenttivaalit 2024

Yhdistyneen kuningaskunnan vuoden 2024 parlamenttivaalit järjestettiin 4. heinäkuuta, ja niissä valitaan kaikki parlamentin alahuoneen 650 edustajaa seuraavaksi viideksi vuodeksi.
Tausta.
Normaalin järjestyksen mukaan vaalit tulisi pitää viimeistään 28. tammikuuta 2025. Pääministeri Rishi Sunakin pyynnöstä kuningas Charles III hajotti parlamentin 30. toukokuuta. Kyseessä oli ensimmäinen kerta, kun Charles teki tämän valtaannousunsa jälkeen.
Tämän jälkeen sekä ylä- että alahuoneessa ei ole toimintaa, kunnes vaalit on käyty. Kaikki alahuoneen paikat ovat parlamentin hajottamisen jälkeen vapaita ja edustajat menettävät mandaattinsa. Ylähuoneen edustajat säilyttävät mandaattinsa, koska heitä ei valita vaaleilla.
Vuonna 2023 voimaan tulleen lain mukaan kaikkien äänestäjien tulee esittää kuvallinen henkilötodistus äänestyspaikalla. Muussa tapauksessa nämä voidaan käännyttää pois. Hyväksyttyjä henkilöllisyystodistuksia ovat esim. passi tai ajokortti.
Ehdokasasettelu ja äänioikeus.
Jokaisesta vaalipiiristä valitaan kansanedustajaksi eniten ääniä saanut ehdokas.
Äänioikeuden ulkopuolelle on rajattu vankeustuomiota suorittavat henkilöt sekä parlamentin ylähuoneessa istuvat edustajat. Vaaleissa saavat äänestää sellaiset 18 vuotta täyttäneet äänestäjäksi rekisteröityneet henkilöt, jotka täyttävät vielä vähintään yhden seuraavista ehdoista:
Ulkomailla asuvat Britannian kansalaiset voivat rekisteröityä äänestäjäksi siinä vaalipiirissä, jossa ovat viimeksi asuneet. Opiskelijat voivat rekisteröityä sekä kotipaikkansa että oppilaitoksensa vaalipiirissä, mutta äänestää saa vain yhdessä.
Huolimatta siitä, että alahuoneen puhemies on puoluepolitiikan ulkopuolella, hänen vaalipiirissään järjestetään myös vaalit. Istuva puhemies voi asettua ehdolle, mutta koska tämä ei virkansa puolesta edusta puoluetta äänestyslipukkeessa lukee hänen kohdallaan vain "puhemies ehdolla uudelleenvalittavaksi ()". Perinteen mukaan isot puolueet eivät haasta puhemiestä asettamalla omia ehdokkaitaan. Puhemies ei myöskään juurikaan kampanjoi vaaleissa.
Kampanjointi.
Sunak ja Starmer kohtasivat kahden kesken mm. 4. kesäkuuta (ITV), 12. kesäkuuta (Sky News) ja 26. kesäkuuta (BBC).
Tulokset.
Taulukossa vain ne puolueet, jotka saivat edustajiaan läpi alahuoneeseen.
Jälkipyykki.
Sunak myönsi tappionsa kello 5:n aikaan aamuyöllä. Starmer tapasi kuninkaan 5. heinäkuuta Buckinghamin palatsissa, jossa hänet myös nimitettiin virallisesti pääministeriksi. Starmerin hallitus kokoontui ensimmäistä kertaa seuraavana päivänä.
Filip Turek

Filip Turek (s. 15. lokakuuta 1985 Praha, Tšekkoslovakia) on tšekkiläinen poliitikko, autojen keräilijä ja entinen kilpa-ajaja. Vuoden 2024 vaaleissa hänet valittiin Euroopan parlamenttiin Tšekin toiseksi suurimmalla äänimäärällä Autoilijoiden ja Přísaha-puolueen vaaliliiton riveistä.
Poliittisia näkemyksiä.
Turekille tärkeitä aiheita ovat maahanmuuton, vihreän siirtymän ja polttomoottoriautojen kiellon vastustaminen. Hän on myös useaan kertaan kyseenalaistanut ihmisen vaikutuksen ilmastonmuutokseen. Vaalituloksen jälkeen Turek arveli puolueensa hakeutuvan Euroopan konservatiivien ja reformistien ryhmään. 
Kohut.
Ennen vuoden 2024 europarlamenttivaaleja Tšekin mediassa nousi esiin kuva vuodelta 2013, jossa Turek näytti tekevän natsitervehdyksen, mikä on maassa rikos. Toisessa kuvassa Turekilla oli kilpakypärässään kreikkalaisen uusfasistisen Kultainen aamunkoitto -puolueen tunnus. Turek keräilee antiikkia ja on kertonut omistavansa muun muassa SS-symbolilla varustetun tikarin. Turekin puolue veti tämän pois ennalta sovituista vaalitapahtumista ennen kohua. Hän itse on kiistänyt olevansa uusnatsi.
Yksityiselämä.
Ennen politiikkaan astumistaan Turek toimi muun muassa perustamansa Tšekin Jaguar-klubin presidenttinä ja omistamansa autokaupan myyjänä. Turek ajoi kilpaa ammattimaisesti vuosina 2015–2018.
Amand Maastrichtilainen

Amand Maastrichtilainen () (500-luku – 679) oli Maastrichtin piispa. Tunnetaan myös nimellä Pyhä Amandus.
Amand Maastrichtilainen syntyi 500-luvulla Akvitaniassa île d’Yeun saarella. Hän asui 15 vuotta Bourgesin katedraalin luostarikammiossa. Kahden Rooman matkan jälkeen hän alkoi evankelioida Flanderissa. Hänet nimitettiin piispaksi vuonna 630, jonka jälkeen hän jatkoi evankeliointia Antwerpenin ja Gentin alueita perustamastaan Elnonin luostarista käsin. Vuonna 639 frankkien kuningas Dagobert I antoi Elnonin luostarille 9000 hehtaarin alueen sisältäen useita Pévèlen kyliä. Pyhästä Amandista tuli alueellisen pyhimys, jolle nimettiin Pévèlen alueella neljä kirkkoa. Myös Elnonin luostari nimettiin myöhemmin Saint-Amandin luostariksi, ja sitä ympäröivä kaupunki sai nimen Saint-Amand-les-Eaux.
Kateřina Konečná

Kateřina Konečná (s. 20. tammikuuta 1981) on tšekkiläinen poliitikko. Hän edustaa Böömin ja Määrin kommunistista puoluetta (KSČM). Hän oli vuosina 2002–2014 Tšekin edustajainhuoneen jäsen ja vuodesta 2013 Euroopan parlamentin jäsen. 
Vuoden 2024 vaaleissa hänet valittiin toiselle kaudelle Euroopan parlamenttiin maansa neljänneksi suurimmalla äänimäärällä.
Danuše Nerudová

Danuše Nerudová (4. tammikuuta 1979 Brno, Tšekkoslovakia) on tšekkiläinen ekonomisti ja poliitikko, joka valittiin Euroopan parlamenttiin vuoden 2024 vaaleissa. Vuoden 2023 presidentinvaalissa hän sijoittui kolmanneksi.
Elämä.
Nerudová syntyi Määrin suurimmassa kaupungissa Brnossa vuonna 1979. Hän valmistui tohtoriksi vuonna 2005 paikallisesta Mendelin yliopistosta. Yliopistonsa rehtoriksi hänet valittiin vuonna 2018 ensimmäisenä naisena ja koko Tšekin sen hetken nuorimpana henkilönä. Hän oli toimessa aina vuoteen 2022 saakka.
Nerudová asettui ehdolle vuoden 2023 presidentivaalissa sitoutumattomana ehdokkaana. Ensimmäisellä kierroksella hän jäi kolmanneksi 13,92 prosentin ääniosuudella. Nerudová ilmoitti äänestävänsä Petr Pavelia vaalien toisella kierroksella.
Vuoden 2024 huhtikuussa Nerudová nimettiin Pormestarit ja sitoutumattomat -puolueen kärkiehdokkaaksi seuraavan kesäkuun europarlamenttivaaleihin. Ennen vaaleja hän liittyi virallisesti puolueen jäseneksi. Vaaleissa Nerudová sai 59 577 ääntä ja hänet valittiin parlamenttiin.
Poliittiset kannanotot.
Presidentiksi pyrkiessään Nerudová kertoi kannattavansa tasa-arvoista avioliittolakia.
Nesgrenda

Nesgrenda on taajama Tvedestrandin kunnassa Agderin läänissä Norjassa. Taajaman pinta-ala on 0,29 neliökilometriä ja asukasluku 275 vuonna 2023.